runetrust/blame-folketinget-dk huggingface dataset:
Peder Hvelplund (EL), 2025-04-11:
Hvis jeg ser tilbage på, hvad der er sket de seneste 70, 75, 80 dage, så synes jeg, at der er mange spørgsmål, man kunne have rejst for 3 måneder siden, hvor man ville kunne have sagt, at det jo var et fuldstændig hypotetisk spørgsmål, men som nu har vist sig at være den skinbarlige sandhed – bl.a. truslen om annekteringen af Grønland fra den amerikanske administrations side eller primært fra Trump og Vance.
Henning Hyllested (EL), 2017-10-26:
Det, man måske har været imod, er selvfølgelig den her meget drastiske disruption, som jeg mener finder sted nu i branchen, med i den grad at åbne op for tilladelser og ikke at sætte begrænsninger for tilladelser og dermed give plads til mange, mange flere vognmænd i en – efter min mening – usund konkurrence.
Anders Fogh Rasmussen (V), 2003-04-23:
På den ene side kan vi se i øjeblikket, at der er tendens til en stigning i ledigheden, men på den anden side kan vi også se, at der stadig væk er tale om markant højere lønstigninger på det danske arbejdsmarked end på arbejdsmarkedet i andre lande, og det plejer at afspejle, at der stadig væk er et vist pres på arbejdsmarkedet.
Benedikte Kiær (KF), 2011-01-25:
Det er også derfor, jeg har sagt ja til, at man fra både udlejers og lejers side igen kan sætte sig ned og finde frem til, hvordan vi kan gøre det her mere enkelt og modernisere hele lejelovgivningen, sådan at den kan blive nemmere for både lejer og udlejer at bruge og finde rundt i.
Sofie Carsten Nielsen (RV), 2022-03-29:
Kunne vi bruge det her, og ville ordføreren være interesseret i, at vi brugte det her til at sige: Lad os prøve at høste et fælles erfaringsgrundlag i Udvalget for Forretningsordenen eller et andet sted, som vi så holdt nogle seminarer om eller et eller andet, hvor vi faktisk sammen blev mere velfunderede, i forhold til hvad det så er, vi kan arbejde henimod?
Mette Frederiksen (S), 2024-10-01:
I dag vil jeg tale om jer, der sjældent har et hjem, som ikke har et job, men som ofte har et misbrug, og som kæmper med fysiske, men nok især psykiske sygdomme; jer, der måske virker skræmmende, når I dingler ned ad gaden i en brandert med en løs hund på slæb; jer, som stofferne har taget over hos; jer, som vi andre skynder os forbi, fordi vi ikke ved, hvad vi skal sige eller gøre.
Keld Albrechtsen (EL), 1999-11-03:
Lad os kigge på det, fordi det er jo også et af problemerne, det, at man ikke kan bruge såkaldt eksisterende viden som grundlag, lad os kigge på det, så ville vi da også lade være med hele tiden at trække statsministeren i spørgetiden for at få ham til at erkende, at det var dårligt.
Ole Birk Olesen (LA), 2023-06-01:
Kan hr. Morten Messerschmidt lige fortælle, hvad problemet er ved at have et antal heste og okser, som svarer til det fødegrundlag, som er i et område, som vi udnævner til en naturnationalpark, altså hvor mennesker sørger for, at der ikke er for mange dyr, i forhold til hvor meget føde der er?
Kristian Thulesen Dahl (DF), 2003-09-04:
Det bliver jeg nødt til at gøre, og jeg gør det faktisk også med glæde, fordi Enhedslisten tager konsekvensen af deres holdning, nemlig at man selvfølgelig bruger muligheden for at støtte et beslutningsforslag, der går ud på, at sygehuse eller sygehusafdelinger ikke skal nedlægges.
Helle Thorning-Schmidt (S), 2015-01-13:
For det første vil jeg godt takke hr. Lars Løkke Rasmussen for, at man i den her vanskelige situation forsøger at bakke op om de redskaber, vi har i forhold til vores tjenester, og også konkret det arbejde, vores tjenester gør – her tænker jeg på Forsvarets Efterretningstjeneste og Politiets Efterretningstjeneste og politiet i det hele taget – altså at de gør et godt og solidt stykke arbejde.
Hans Kristian Skibby (DF), 2011-11-23:
Hvad er ministerens holdning til ulandsbistandens effektivitet, og er ministerens enig i professor Martin Paldam fra Aarhus Universitets konklusion, som er baseret på 40 års intensiv forskning, om, at effekten af bistandshjælpen overordnet set er lig nul?
Kenneth Kristensen Berth (DF), 2015-11-12:
Men mon ikke vi trods alt alle sammen kan blive enige om, at EU trods alt endnu ikke har retten til at ændre i Danmarks grundlov, og at det dermed er op til danskerne og det danske Folketing at bestemme, hvordan der afgives suverænitet, og hvis det danske Folketing var optaget af suverænitetsafgivelse som noget væsentligt, havde man nok også fastholdt grundlovens budskab herom i § 20. For vi kan tilvælge retsakter, som vi har lyst til, så mange, som vi har lyst til, eller så få, som vi har lyst til, og sådan er det.
Majbrit Berlau (EL), 2006-03-28:
Når det er, vi står i den her situation, og når det er, der er så store protester mod de her nationale test, så er det jo, fordi lærerne, ja, dem, der er eksperter på det her område, gang på gang påpeger, at nationale test ikke er svaret på at styrke evalueringen, at nationale test ikke er svaret på at skabe verdens bedste folkeskole.
Rosa Lund (EL), 2019-11-20:
Jeg synes man skal spørge sig selv, om man har mest tillid til de danske domstole, til de danske fængsler, eller om man har mest tillid til, at Islamisk Stat, IS-krigere, skal straffe de her mennesker, eller om det er Erdogans regime i Tyrkiet, hvor man kan bestikke sig ud af straf, og hvor der senest under Erdogans regime var en dansk islamist i varetægt, som jo blev løsladt.
Jørn Jespersen (SF), 2003-03-26:
Jeg er stort set enig i alt det, hr. Niels Helveg Petersen sagde, og jeg er specielt glad for, at han nævnte sin afstandtagen fra fødevareministerens udtalelser, som jo var på baggrund af en anden vedtagelse, som Det Radikale Venstre også var med i.
Jann Sjursen (KRF), 2002-11-14:
Vi er enige i, at det nu gælder om at holde fast i de beslutninger, der er truffet i FN's Sikkerhedsråds resolution, og at vi i dag ikke skal begynde af opstille alle mulige hypotetiske scenarier for, hvordan det kan gå, hvis såfremt ifald Irak og Saddam Hussein fortsætter kispusspillet med det internationale samfund og ikke fuldt ud vil leve op til den sikkerhedsresolution, der nu er vedtaget i FN.
Line Barfod (EL), 2010-04-20:
Så der er mange ting, man kan gå ind og se på, når man har fastsat fattigdomsgrænsen, men man er altså nødt til at starte med at fastsætte den, så man får nogle tal for, hvor mange der faktisk lever i fattigdom, og hvem det er, vi mener lever i fattigdom.
Mai Henriksen (KF), 2012-10-23:
Så idet vi hverken kan støtte lovforslagets helt urimelige økonomiske og administrative byrder eller tror på ministrenes postulater om, at der vil komme flere kvinder på topposterne – man kan jo bare rapportere et rent nul – så kan De Konservative ikke tilslutte sig det her lovforslag.
Jens Rohde (KD), 2021-09-09:
For selvfølgelig er der mange måder at gøre de ting på, men det, at der er mangel på arbejdsudbud, altså hænder, fru Lisbeth Bech-Nielsen, er jo ikke særlig teoretisk for dem, der står derude og mangler de hænder til at kunne honorere den efterspørgsel, der er, og dermed sætte ordrer i gang i virksomhederne.
Kristian Jensen (V), 2003-12-18:
Hvis der er utilfredshed i Venstres folketingsgruppe, så kan jeg hilse og sige, at det er ikke utilfredshed med de spørgsmål, der er blevet stillet til den socialdemokratiske ordfører, men det er klart utilfredshed med de svar eller rettere de manglende svar, som vi har efterlyst hele dagen.
Søren Espersen (DF), 2013-12-10:
Jeg vil gerne have, at fru Lene Espersen vil bekræfte over for mig, at den her situation, hvor man sender en snes soldater ind i en blodig borgerkrig, kun udrustet med lette håndvåben, er fuldstændig unik i danmarkshistorien og måske også i verdenshistorien.
Mette Thiesen (NB), 2020-10-30:
Der kunne jeg også bare godt tænke mig at høre ordføreren for Det Konservative Folkeparti om, hvilket grundlag man har: Hvilket fagligt, empirisk grundlag har man for at mene, at det vil gavne eleverne, at man fordeler dem ud på gymnasierne på den måde, som der er lagt op til?
Rune Lund (EL), 2005-03-02:
Jeg vil godt spørge fru Louise Frevert, om fru Louise Frevert mener, at det er en selvstændig og meget positiv ting, at man begrænser adgangen for udenlandske studerende til det danske uddannelsessystem, studerende, der kommer fra kontinenter som f.eks. Afrika eller Sydamerika.
Lars Barfoed (KF), 2009-04-21:
Det forslag, Enhedslisten fremsætter om elektrificering af strækningen fra Esbjerg til Lunderskov, er som udgangspunkt faktisk et godt projekt, og det er jo også derfor, partierne bag transportaftalen netop har valgt at undersøge mulighederne i forbindelse med den strategiske analyse, som regeringen har forpligtet sig til at fremlægge senest i 2011, om elektrificering af jernbanen.
Mette Frederiksen (S), 2005-05-17:
Ja, det gør jeg, for jeg synes sådan set, at der er god grund til at se på de tre lovforslag, vi nu tredjebehandler, som vedrører børneområdet og daginstitutionsområdet, fordi det, der er fælles for de tre lovforslag med undtagelse af det her, L 25, er, at de på overfladen kan se både fornuftige og gode ud.
Elisabeth Arnold (RV), 2001-10-25:
Det er påfaldende, at Kina er blevet færdig før Rusland, og det er noget, vi skal lægge mærke til og tro på, at det, at Kina er blevet færdig, formodentlig vil betyde, at forhandlingerne med Rusland vil få en hurtigere gang, og at de hurtigere vil blive afsluttet nu, da Kina allerede er færdig. Danmark tager til Qatar sammen med resten af EU for at få gang i dialogen igen i Verdenshandelsorganisationen.
Simon Kollerup (S), 2012-03-22:
Som jeg siger, læser jeg selvfølgelig også de høringssvar, der er givet, og jeg noterer mig også den håndtering, der har været af høringssvarene i ministeriet, særlig i forhold til den her 14-dages-frist, som spørgeren henviser til, og som af høringsmaterialet også fremgår bliver taget ud af lovgivningen.
Marlene Ambo-Rasmussen (V), 2021-12-02:
På foranledning af daværende sundhedsminister fru Ellen Trane Nørby indgik alle Folketingets partier i februar 2018 en aftale, som skulle tilvejebringe en kortlægning og en analyse af de allerede eksisterende ordninger i tandplejen for de socialt udsatte borgere.
Joachim B. Olsen (LA), 2018-12-19:
Jeg ved godt, at Alternativet vil bruge uanede mængder af penge, men så skal Alternativet også være ærlige og sige, at så er der færre penge til kræftbehandling, der er færre penge til undervisning, der er færre penge til en lavere skat, der gør, at det kan betale sig at arbejde, at familier får mulighed for at udleve deres drømme osv.
Sonja Albrink (CD), 2001-03-27:
Som justitsministeren også nævnte i sin tale, affødte såvel offentliggørelsen af Strukturkommissionens betænkning som udkastet/skitsen fra Politikommissionen en del politiske kommentarer i medierne, og det er da naturligvis en ærlig sag at kommentere oplysninger, som tilgår offentligheden.
Inge-Lene Ebdrup (V), 2004-05-27:
Jeg vil egentlig bare bede SF's ordfører om så at bekræfte, at der ligger væsentlig flere elementer i regeringens udspil end det ene element at fylde op med folk, der er ressourcestærke, med den øgede anvisning, og så måske også bekræfte, at det jo netop er de ting, som SF's ordfører her står og påpeger, som den nuværende regering har taget fat i, nemlig at vi får bygget langt flere boliger, end det er set i mange, mange år.
Jan Erik Messmann (DF), 2017-11-15:
Men under alle omstændigheder: Er ministeren enig i, at de 2 mia. kr. kunne være blevet brugt på rigtig mange flere undervisere, mange flere undervisningstimer og langt mere feedback på skriftlige opgaver, end tilfældet er nu, eller mener ministeren, at pengene er godt givet ud, som situationen er for nærværende?
Simon Emil Ammitzbøll (LA), 2011-03-29:
I virkeligheden har jeg på fornemmelsen, at Det Radikale Venstre er utrolig misundelig over, at Liberal Alliance kom først med det her geniale forslag, som jo i virkeligheden burde ligge meget fint for den mere fornuftige del af Det Radikale Venstre, hvis man ellers havde tænkt det først.
Jesper Langballe (DF), 2003-03-12:
Somme tider sidder man og henfalder til stille undren over den form for virkelighedssans, der gør sig gældende hos venstrefløjen. Hr. Villy Søvndal var jo meget glad for hr. Søren Søndergaards sikkerhedspolitiske verdensbillede, der går ud på, at vi først skal ud og fjerne alle uligheder i verden, al uretfærdighed, alt det, der fremkalder krige og terror.
Sandy Brinck (S), 2004-05-28:
fra socialministeren, så Folketinget overtager den tværgående overvågning, som referencegruppen jo også har stået for? Jeg synes, vi har hørt ordvekslinger i dag, som vidner om, at det hjælper ikke noget, at vi taler om selvmord ud fra en social synsvinkel, hvis ministeren ikke kan svare på, hvad der sker på sundhedsområdet osv. osv. Der er simpelt hen brug for noget overliggende, og er det Dansk Folkepartis holdning, at vi her i Folketinget skal overtage den rolle og simpelt hen bede om at få en årlig redegørelse, så vi kan holde øje med, om Dansk Folkepartis ønske om, at indsatsen ruller videre derude, rent faktisk bliver opfyldt?
Ole Birk Olesen (LA), 2020-05-15:
Jamen hvis regeringen kommer med et forslag, der betyder, at hvis hr. Peter Skaarup låner sin bil til hr. Preben Bang Henriksen og hr. Preben Bang Henriksen kører vanvidskørsel – det ved jeg han aldrig kunne finde på; men lad os nu sige, at han alligevel gjorde det; det kan være, at han var ved at komme for sent til en begravelse – så skulle man kunne tage hr. Peter Skaarups bil, som er en ny og forholdsvis dyr bil, og sælge den og bare stoppe pengene i statskassen, fordi han af sit hjertes godhed lånte sin bil til hr. Preben Bang Henriksen.
Ole Birk Olesen (LA), 2017-11-09:
Det sker for at sikre, at lovens objektive kriterier for uddeling af byfornyelsesrammen opfyldes, sådan at kommunerne en gang årligt får andel i de samlede byfornyelsesmidler efter fordelingsnøglen, der afspejler byfornyelsesbehovet i alle kommuner.
Johanne Schmidt-Nielsen (EL), 2017-10-25:
Det er forkert, men han siger, at han er 16 år, og så er han her i et halvt år eller 3 måneder og finder ud af, at her bliver man altså ikke fængslet eller slået eller noget som helst for at være homoseksuel, og så siger han: Hov, mit egentlige asylmotiv er jo, at jeg er homoseksuel.
Lene Espersen (KF), 2003-01-23:
Det er vigtigt at forstå, at Interpol først og fremmest er en ramme for kommunikation mellem de nationale politimyndigheder på globalt plan, og at denne ramme især har betydning for dansk politi, når der er behov for at komme i kontakt med politimyndigheder i lande, som vi ikke på anden vis har et tæt og regelmæssigt samarbejde med.
Jens Joel (S), 2016-01-19:
, at når man skærer alt det her med, at der jo ikke længere er en krise, som skal overvindes på samme måde, væk og det ikke længere er et argument, og når man har meget svært ved at dokumentere, at man egentlig får konverteret ret meget arbejde fra sort til hvidt, og når man i det hele taget har svært ved at argumentere for det, så handler det nok mest om, at det har været en populær ordning.
Helle Thorning-Schmidt (S), 2013-02-06:
Som jeg allerede har sagt, har regeringen besvaret eller vil besvare langt de fleste spørgsmål om storskalaloven, og som eksempel kan jeg nævne, at regeringen vil besvare et spørgsmål fra Grønlandsudvalget om det årlige afkast fra den omhandlede jernmine, som forventes at tilfalde selvstyret.
Søren Kolstrup (EL), 2001-05-30:
Når det er sagt, så er vores begrundelse for at stemme for det forslag, som vi har til behandling i dag, udelukkende at vi tager udgangspunkt i den tolkning, som et flertal har indstillet i betænkningen. Hvad er det, dette flertal har indstillet i betænkningen?
Jacob Mark (SF), 2016-05-18:
Det betyder, at hvis et boligområde f.eks. er meget lukket – det kender jeg fra min egen kommune – så kan man åbne det op ved måske at bygge en vej indimellem og så lave nogle steder, hvor man kan have nogle fælles aktiviteter for de mennesker, der bor der, altså åbne det op for resten af byen.
Jann Sjursen (KRF), 1999-10-13:
Vi synes ikke, det er en national katastrofe eller en katastrofe for EU, at Danmark ikke fuldt ud er med, og vi synes, det er vigtigt, at vi undgår i den forestående debat at grave grøften mellem befolkningen og politikerne dybere, for så vidt angår tilliden til, at det, vi gør, er i harmoni med det, som det danske folk vil.
Henrik Dahl (LA), 2017-10-26:
Jeg var en af dem, der var delegeret til FN's generalforsamling, og jeg kan se, at det er noget, der bliver taget meget, meget alvorligt i hele verden og derfor selvfølgelig også i det arktiske område. Da jeg også er forskningsordfører, glæder jeg mig selvfølgelig også til at læse om det forskningssamarbejde, der finder sted, og som bliver styrket.
Per Clausen (EL), 2010-05-12:
Pointen er i hvert fald, at man fører en økonomisk politik fra regeringens side, som betyder, at i en situation, hvor arbejdsløshedstallene har stabiliseret sig – beskæftigelsestallene har ikke stabiliseret sig, de falder stadig væk – giver man så den danske økonomi en kold tyrker, i form af at man gennemfører nedskæringer i de offentlige budgetter, vel vidende at det bliver forstærket af nogle tendenser, der kommer på europæisk plan.
Keld Albrechtsen (EL), 2004-05-12:
jo meget klart af svarene fra den konservative ordfører, at der ingen sikkerhed er for, at den ekspertise, som i dag eksisterer i amterne, og som er den ekspertise, der først og fremmest skal sikre overvågningen og gennemførelsen af vores vandmiljø ude i virkeligheden, bliver bevaret i form af ansatte i kommuner eller i staten.
Poul Nyrup Rasmussen (S), 1999-02-11:
Min opfordring til Folketinget her i dag skal derfor lyde: Læg drillerierne på hylden, drop kampagnen, træk i arbejdstøjet, som regeringen i øvrigt har været det siden 1993, så vil vi til gengæld meget gerne række hånden frem til samarbejde, til samarbejde og til samarbejde, som vi altid har gjort det, men det skal være holdbart, det skal være ansvarligt, og det skal være til gavn for danskerne og for det ærede Tings almindelige omdømme.
Daniel Toft Jakobsen (S), 2019-02-06:
Men det ændrer ikke på, at tros- og religionsfriheden er umulig at komme uden om som en af flere vigtige ting, hvis man ønsker en verden med mere fred og stabilitet, hvor vi kan finde ud af at leve ordentligt og respektfuldt sammen på tværs af vores forskelligheder, og hvor færre mennesker tvinges på flugt.
Søren Egge Rasmussen (EL), 2023-02-23:
Når ministeren så siger, at det er netvirksomhederne, der ligesom har teten, i forhold til om der skal imødekommes nogle borgerenergifællesskaber, er det det punkt, som jeg er meget betænkelig ved, for så er det fuldstændig op til det enkelte netselskab at forhindre eller fremme, at de her borgerenergifællesskaber bliver til noget, altså at man får solceller i boligforeningerne.
Gitte Lillelund Bech (V), 2009-04-29:
Jeg tør godt kalde det SF herinde, for alle ved jo alligevel, det står for Socialistisk Folkeparti, og det har man vel ikke afskaffet på det landsmøde, man havde her i weekenden, så derfor må hr. Jesper Petersen ligesom erkende, at han er socialist, uanset om det hedder SF eller Socialistisk Folkeparti.
Leif Mikkelsen (LA), 2012-05-31:
Vi tillod os endda det i vores parti at forberede os grundigt og invitere ministeriets ypperste person på området til et gruppemøde for at sætte gruppen godt ind i – vi har mange nye gruppemedlemmer – et vanskeligt område, for vi skulle virkelig vide, hvad det drejede sig om.
Pia Kristensen (DF), 2007-02-23:
Og vi håber, at vi kan få den her åbne debat om, hvordan forholdene er, også på vores plejehjem og på andre institutioner, hvor de allersvageste er, så vi kan prøve at få alt med, når vi skal finde ud af, hvad det egentlig er, der skal forbedres.
Lisbeth Bech-Nielsen (SF), 2023-02-23:
Jeg har selv såkaldte pseudotvillinger, altså to børn født med 11 måneders mellemrum, og hjemme hos os fik vi to gange barsel til dem, men hvis de var blevet født samtidig, ville min mand og jeg have været markant dårligere stillet, og mine børn ville have været markant dårligere stillet.
Morten Østergaard (RV), 2011-01-14:
Finansieringsudvalget har nemlig blotlagt nogle problemer: Hvis man forestiller sig, at man bare efter den nuværende fordelingsnøgle giver flere penge til regionerne, så vil den uhensigtsmæssighed, den skævhed, der er, blive endnu større, og derfor skal jeg bare høre, om det skal forstås i forhold til det her kriterium om middellevetid, som et finansieringsudvalg med repræsentanter for Danske Regioner, KL og en række ministerier er kommet frem til er uhensigtsmæssigt, fordi det ikke tager højde for udviklingen i middellevetiden og dermed de forskelle, der er mellem regionerne.
Torsten Schack Pedersen (V), 2014-11-14:
Men særligt i forhold til det, som både den socialdemokratiske ordfører og den radikale ordfører og faktisk også ordføreren fra Enhedslisten sagde, nemlig at det her forslag byggede på sådan nogle mavefornemmelser, at det var sådan uforberedt, at der ikke rigtig var nogle fakta, at det var sådan bare taget ud af den blå luft en fredag formiddag, og at det var helt urimeligt at ændre en reform bare sådan lige pludselig, må jeg jo så også sige: Der er tale om et beslutningsforslag, der pålægger regeringen at fremsætte et lovforslag, fordi vi er med på, at det nok er mere hensigtsmæssigt, at lovforslag udarbejdes gennem ministerierne, i stedet for at det er oppositionen, der selv sidder og skriver konkrete lovforslag.
Claus Hjort Frederiksen (V), 2009-05-14:
Regeringen vil derfor i forbindelse med de årlige forhandlinger med kommunerne fremlægge forslag til konkrete statslige initiativer, der kan bidrage til at frigøre ressourcer i kommunerne svarende til 0,5 mia. kr. i 2010 og stigende til 2,5 mia. kr. i 2013.
Mette Frederiksen (S), 2022-02-08:
Jeg synes, vi har lavet en rigtig god aftale om biler og grøn vejtransport, og jeg forstår, at der er indkaldt til samråd i den sag, og der må man jo afklare, hvis der er spørgsmål, som man ikke har fået svar på, eller som man ønsker et andet svar på, eller hvad det nu er, der gør sig gældende i den sag.
Ole Glahn (RV), 2007-04-24:
Er det ikke en betydelig større problemstilling, end den meget teoretiske situation – og det har jeg fra professor Jørgen Elklit – meget teoretiske situation, at der skulle komme et tidspunkt, hvor man ser, at over 50 pct. af vælgerne gerne vil have, at partiet skulle have et flertal, men det får det ikke?
Pernille Vermund (LA), 2025-03-25:
Liberal Alliance støtter forslaget og bemærker i den forbindelse, at det jo er interessant, som en debat kan se anderledes ud, når man debatterer offentligt ansattes ytringsfrihed, ikke mindst for en ordfører som hr. Jan E. Jørgensen, sammenlignet med da vi for halvandet års tid siden havde en debat om koranloven.
Tage Leegaard (KF), 2011-05-10:
Jeg synes, det er fint, at man gebyrfinansierer det, så forbrugeren er med til at betale regningen og man ikke bare umiddelbart, som det her forslag lægger op til, siger: Jamen producenterne af affaldet skal altså bære en endnu større del af omkostningerne, end de gør i forvejen.
Thomas Adelskov (S), 2007-04-19:
Så er det, jeg spørger: Synes hr. Bent Bøgsted ikke, at det er uretfærdigt, at et menneske, som er sygt, og som dels venter på operationer, dels på noget genoptræning, og som ikke er i stand til at komme ud og arbejde, bliver ramt af kontanthjælpsloftet?
Claus Hjort Frederiksen (V), 2002-05-13:
For til trods for, som flere har sagt, at Arbejdstilsynet er vigtigt, og det er det, er der jo grænser for, hvor meget en udefra kommende myndighed kan kontrollere ude på de enkelte virksomheder. Jeg er godt klar over, at når en maskine ikke er afskærmet rigtigt, kan man tage reglerne og se: Er den afskærmet rigtigt, eller er den ikke afskærmet rigtigt?
Benny Engelbrecht (S), 2016-03-02:
Så jeg vil egentlig bare bede ministeren om at bekræfte, at ud over at man er presset på kommunernes udgifter til flygtninge, vil man også først kunne få en afklaring af, hvor stor en del af omprioriteringsbidraget der i givet fald vil kunne tilbageføres til kommunerne, når man laver en kommuneaftale og en finanslovsaftale, og at det altså først er, efter at de er indgået, at ministeren vil kunne give en garanti for, om kommunernes økonomi forbliver neutral.